പൃഥ്വിരാജ് ലക്ഷദ്വീപിന്റെ ഹീറോയെന്ന് ആയിഷ സുല്ത്താന പൃഥ്വിരാജ് ലക്ഷദ്വീപിന്റെ ഹീറോയെന്ന് ആയിഷ സുല്ത്താനയുടെ ഫേസ്ബുക് പോസ്റ്റ്. നടനും സംവിധായകനുമായ പൃഥ്വിരാജിന്റെ മുപ്പത്തിയൊന്പതാം ജന്മദിനമായ ഇന്ന് ആശംസകള് നേര്ന്നുകൊണ്ടുള്ളതാണ് ആയിഷ സുല്ത്താനയുടെ ഫേസ്ബുക് പോസ്റ്റ്. ലക്ഷദ്വീപില് അടുത്തിടെയായി ഭരണകൂടത്തിനെതിരെ അരങ്ങേറിയ പ്രതിഷേധങ്ങളില് ചില വിവാദ പരാമര്ശങ്ങള് പൃഥ്വിരാജ് നടത്തിയിരുന്നു. ഭരണകൂടം അവതരിപ്പിച്ച വിചിത്ര നിയമങ്ങളില് ദ്വീപ് നിവാസികള് സന്തുഷ്ടരല്ലെന്നും ദ്വീപിലെ അതിലോല പ്രകൃതിയുടെ നിലനില്പ്പിന തന്നെ ബാധിക്കുന്ന തരത്തിലുള്ള പ്രവര്ത്തനം എങ്ങനെയാണ് സുസ്ഥിര പുരോഗതിയിലേക്ക് നയിക്കുന്നതെന്ന് തനിക്ക് മനസിലാകുന്നില്ലെന്നും പൃഥ്വിരാജ് ഫേസ്ബുക്ക് പോസ്റ്റില് കുറിച്ചിരുന്നു. അതേസമയം, ലക്ഷദ്വീപ് അഡ്മിനിസ്ട്രേറ്റര് പ്രഫുല് പട്ടേലിനെ ജൈവായുധം എന്ന് വിശേഷിപ്പിച്ച ഐഷ സുല്ത്താനയ്ക്കെതിരെ ലക്ഷദ്വീപ് ബിജെപി പ്രസിഡണ്ടിന്റെ പരാതിയെത്തുടര്ന്ന് കവരത്തി പോലീസ് രാജ്യദ്രോഹക്കുറ്റം ചുമത്തിയ കേസില് ഇപ്പോഴും വാദങ്ങളും അന്വേഷണവും തുടരുകയാണ്. പ്രസാദ്